[{"text_idx": "#000000", "text": "Ymddiheuro am anhrefn ar drenau i dde Cymru"}, {"text_idx": "#000001", "text": "Mae'r cwmni trenau Great Western Railway (GWR) a Network Rail wedi ymddiheuro am amhariad i'w gwasanaethau i mewn ac allan o dde Cymru nos Iau."}, {"text_idx": "#000002", "text": "Yn o\u0302l teithiwraig a gafodd ei gadael heb gludiant adref o orsaf drenau Bryste, roedd golygfeydd o \"chaos llwyr\" wrth i bobl geisio dod o hyd i ffordd arall o gyrraedd adref."}, {"text_idx": "#000003", "text": "Cafodd teithwyr wybod bod tre\u0302n arall wedi achosi difrod i'r traciau ger Caerdydd."}, {"text_idx": "#000006", "text": "Yn o\u0302l Mrs Davies, buon nhw'n aros yn stond am chwarter awr tan i rywun roi gwybod i'r teithwyr bod tre\u0302n arall wedi achosi difrod i'r traciau ger Caerdydd."}, {"text_idx": "#000007", "text": "\"Y wybodaeth gathon ni jyst cyn cyrraedd Bryste oedd bod y tre\u0302n cwarter wedi chwech i Gaerdydd yn dal yn aros ym Mryste, a'r tre\u0302n cwarter i saith,\" meddai."}, {"text_idx": "#000008", "text": "Cafodd y teithwyr eu cynghori i ddod o hyd i ffordd arall o deithio adref."}, {"text_idx": "#000009", "text": "Disgrifiad o\u2019r llun, Rhai o'r teithwyr ym Mryste wedi'r trafferthion ar y lein i gyfeiriad Caerdydd"}, {"text_idx": "#000010", "text": "Yn ogystal, fe gawson wybod na fyddai GWR yn gallu trefnu cludiant ar eu cyfer. Roedd hynny am nad oedd gyrwyr bysiau ar gael, am fod y tymor ysgol wedi ail-ddechrau."}, {"text_idx": "#000012", "text": "Yn o\u0302l Mrs Davies, a ddefnyddiodd wasanaeth tacsi Uber i ddychwelyd adref, cododd pris eu taith o \u00a3120 yn y lle cyntaf i \u00a3300."}, {"text_idx": "#000013", "text": "\"Fuon ni'n ffodus i gwrdd a\u0302 pobol oedd yn byw yn yr un cyffiniau a\u0302 ni oedd yn gallu rhannu tacsi gyda ni.\""}, {"text_idx": "#000014", "text": "Yn o\u0302l Mrs Davies, roedd prisiau gwestai'r ddinas hefyd wedi'n codi'n aruthrol a nifer o bobl yn yr orsaf ddim yn gwybod beth i'w wneud nesaf."}, {"text_idx": "#000015", "text": "Wrth ddisgrifio'r olygfa nos Iau dywedodd Mrs Davies bod \"pobol 'na yn eu dagrau yn gweud bod gwestai ym Mryste wedi mynd o \u00a3110 i \u00a3500. O'dd hi'n chaos llwyr yn yr orsaf a neb 'na i helpu."}, {"text_idx": "#000016", "text": "\"Doedd dim unrhyw gymorth o gwbwl wrth y GWR ond 'Byddwch yn cael eich ad-dalu mewn chwech wythnos'.\""}, {"text_idx": "#000017", "text": "Dywedodd Mrs Davies bod teuluoedd a\u0302 phlant ifanc, pobl anabl a theithwyr bregus eraill yn yr orsaf heb unrhyw ffordd o deithio adref."}, {"text_idx": "#000018", "text": "Mewn datganiad dywedodd llefarydd ar ran Trenau Great Western: \"Rydym yn ymddiheuro am amhariad i'n gwasanaethau i mewn ac allan o dde Cymru neithiwr."}, {"text_idx": "#000019", "text": "\"Roedd hyn yn sgil digwyddiad yn cynnwys un o drenau Arriva Cymru yn ardal Caerdydd, a olygodd nad oedd trenau'n gallu rhedeg tan ei fod wedi ei ddatrys."}, {"text_idx": "#000020", "text": "\"Er i'r gwasanaethau a gafodd eu heffeithio gwblhau eu teithiau, roedd cryn oedi i ein cwsmeriaid.\""}, {"text_idx": "#000021", "text": "Mae'r cwmni'n annog teithwyr i gysylltu i hawlio iawndal."}, {"text_idx": "#000022", "text": "Mae Network Rail hefyd wedi ymddiheuro am yr oedi, gan fanylu mai \"problem ar y rhwydwaith\" oedd ar fai."}, {"text_idx": "#000023", "text": "Maen nhw hefyd wedi pwysleisio bod y broblem wedi'i datrys bellach a bod y gwasanaeth yn rhedeg yn o\u0302l yr arfer."}, {"text_idx": "#000025", "text": "Trenau Caerdydd 'ymhlith y prysuraf'"}, {"text_idx": "#000026", "text": "Dim Cymraeg ar drenau'n 'annerbyniol'"}, {"text_idx": "#000027", "text": "Prif StraeonCynlluniau ad-drefnu diffoddwyr ta\u0302n yn 'beryglus'Cyhoeddwyd3 awr yn o\u0302lFfrae 20mya 'wedi troi yn bersonol' - gweinidogCyhoeddwyd3 awr yn o\u0302l'Roedd rhywbeth yma yn y 70au, bwysig fod plant yn gwybod'Cyhoeddwyd3 awr yn o\u0302l"}, {"text_idx": "#000028", "text": "Cynlluniau ad-drefnu diffoddwyr ta\u0302n yn 'beryglus'"}, {"text_idx": "#000030", "text": "'Roedd rhywbeth yma yn y 70au, bwysig fod plant yn gwybod'"}, {"text_idx": "#000035", "text": "Lluniau: Gwaith adnewyddu Pont Y Bermo"}, {"text_idx": "#000038", "text": "Ras drwy Kenya yn 'ehangu bywyd'"}]